《丽阳驿题壁》
明代·袁宏道

近驿辩语声，人驿如而貌。昔当岁祲时，驿人奔浩浩。

牵爷负男女，南出荆门道。公安弹丸地，饥儿相号召。

佣力及赁舂，经历几寒燥。幸尔值稔年，次第还井灶。

乡音半相杂，衣服宛然肖。道傍垂白翁，昔见年犹少。

见我感且泣，壶浆相迎劳。垂头语老翁，邑中今苦涝。

洼田无寸收，高乡有虫耗。部符搜宿逋，县家敢迟鷔。

鬻田田不售，儿女输官钞。壮者思逃移，沟壑生难料。

此乡小有年，敝邑敢相告。愿作庑下儿，驿人勿嘲笑。

作者简介：袁宏道（1568～1610）明代文学家，字中郎，又字无学，号石公，又号六休。汉族，荆州公安（今属湖北公安）人。宏道在文学上反对“文必秦汉，诗必盛唐”的风气，提出“独抒性灵，不拘格套”的性灵说。与其兄袁宗道、弟袁中道并有才名，合称“公安三袁”。